Tarybos reglamentas (Euratomas, EAPB, EEB) Nr. 1307/87
1987 m. gegužės 11 d.
iš dalies keičiantis Reglamentą (EAPB, EEB, Euratomas) Nr. 300/76, apibrėžiantį turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas
EUROPOS BENDRIJŲ TARYBA,
atsižvelgdama į Europos Bendrijų pareigūnų tarnybos nuostatus ir kitų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 [1] su paskutiniais pakeitimais, padarytais Reglamentu (Euratomas, EAPB, EEB) Nr. 793/87 [2], ypač į jų 56a straipsnio antrą pastraipą,
atsižvelgdama į Komisijos pasiūlymą, priimtą pasikonsultavus su Tarnybos nuostatų komitetu,
kadangi Europos Bendrijų oficialiojo leidinio išsiuntimo tarnybos turi nuolatos dirbti, kad jis būtų išplatintas iki nustatytų terminų; kadangi vieną iš penkių savaičių personalas turi dirti su platinimu susijusį darbą, įskaitant šeštadienius, sekmadienius ir valstybines šventes;
kadangi Reglamentas (EAPB, EEB, Euratomas) Nr. 300/76 [3] su paskutiniais pakeitimais, padarytais Reglamentu (EEB, Euratomas, EAPB) Nr. 3856/86 [4], turėtų būti išplėstas, kad būtų taikomas tokiam personalui,
PRIĖMĖ ŠĮ REGLAMENTĄ:
1 straipsnis
Reglamento (EAPB, EEB, Euratomas) Nr. 300/76 1 straipsnio 1 dalis iš dalies keičiama taip:
1) pirmosios pastraipos dalis, einanti po žodžių "telekso paslaugas" ir prieš įtraukas, pakeičiama taip: "arba kurio darbas susijęs su Europos Bendrijų oficialiojo leidinio išsiuntimu ir dirba pamaininį darbą, kaip apibrėžta Tarnybos nuostatų 56a straipsnyje, turi teisę gauti išmoką, kurios dydis yra:";
2) po pirmos įtraukos įterpiama tokia įtrauka:
- "12641 Belgijos frankas, jei skyrius dirba dviem pamainom, iš kurių viena - naktį, įskaitant šeštadienius, sekmadienius ir valstybines šventes;".
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo kito mėnesio, einančio jo įsigaliojimo, pirmos dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gegužės 11 d.